Transpordiamet

Valge 4,

11413 Tallinn Meie: 26.11.2024 nr 3-193

Tõnumaa turbatootmisala väljaveotee mahasõidu projekteerimistingimuste taotlus

Aktsiaselts ERA Valduse (esindaja Allar Peek, allar@eravalduse.ee, tel: 5074220) omab keskkonnaluba Eapm-022 turba kaevandamiseks Tõnumaa turbatootmisalal, mis asub Rapla maakonnas Märjamaa vallas Vigala-Vanamõisa külas. ERA Valduse AS laiendas Tõnumaa turbatootmisala mäeeraldist lõunasuunas (Tõnumaa turbaraba 2, katastritunnus 88401:003:0184) ning nad sooviksid rajada turba väljaveoks täiendava väljaveotee mäeeraldise lõunaossa, et vähendada transporditee pikkust. Planeeritav väljaveotee suubuks Silla-Jädivere kõrvalmaanteele (tee nr 16155) 22,24 km-l. Tee planeeritav asukoht on näidatud graafilisel lisal „Asendiplaan“.

Väljaveotee, sh mahasõit, on planeeritud rajada Plamuse (katastritunnus 88401:003:0145) ja Märjamaa metskond 378 (katastritunnus 88401:003:0050) kinnistule ning väljaveotee rajamiseks on küsitud maaomanike nõusolekud, mis on lisatud taotlusele.

Palume Transpordiametil väljastada projekteerimistingimused mahasõidu rajamiseks Silla-Jädivere kõrvalmaanteele (tee nr 16155) 22,24 km-l kinnistule Plamuse (88401:003:0145) arvestades, et liiklussagedus on planeeritaval teel keskmiselt 2-3 autot päevas ja maksimaalselt umbes 20 autot/päevas. Vedu toimub poolhaakega veoautodega ja orienteeruv tonnaaž on 40 - 44 t.

Lugupidamisega

Kristel Veersalu

/allkirjastatud digitaalselt/